**Zápisnica č. 2/2018 z mimoriadneho verejného zasadnutia Obecného zastupiteľstva obce Turany nad Ondavou, konaného dňa 22.02. 2018 o 17:00 hod. – kancelária starostu obce.**

 **Program:**

1. **Multifunkčné ihrisko**
2. **Rôzne**
3. **Záver**

Starosta obce Turany nad Ondavou privítal poslancov OZ. Skonštatoval, že na zasadnutí OZ sú prítomní štyria poslanci z piatich. Ing. Peter Rybár na zasadnutí prítomný nebol, rovnako ako hlavný kontrolór Ing. Polák. Starosta obce skonštatoval, že je prítomná nadpolovičná väčšina poslancov a rokovanie Obecného zastupiteľstva obce Turany nad Ondavou je uznášaniaschopné. Zasadnutie je nahrávané na diktafón.

Ďalší prítomní (verejnosť): -.

Program zasadnutia bol poslancom spolu s pozvánkou zaslaný emailom 24 hodín pred mimoriadnym zasadnutím OZ, poslankyni Pundžákovej bola pozvánka doručená ústne.

**K bodu č. 1–Multifunkčné ihrisko**

Starosta oznámil zistené informácie ohľadom výzvy na predkladanie žiadosti o poskytnutie dotácie v programe Podpora rozvoja športu na rok 2018, konkrétne na  podprogram zameraný na výstavbu multifunkčných ihrísk s umelým trávnikom a mantinelmi. Maximálna suma dotácie je 40 000 eur. Výzvu vyhlásil Úrad vlády Slovenskej republiky 02. Januára 2018. K žiadosti je potrebné doložiť projektovú dokumentáciu. Starosta obce uviedol, že podľa jeho zistení multifunkčné ihrisko je možné postaviť s rozpočtovou sumou cca 80 000 eur podľa projektanta Magdziaka. Približne rovnakú rozpočtovú sumu na multifunkčné ihrisko (74 989 eur) mu uviedol starosta obce Miňovce. Na základe týchto skutočností je starosta obce Turany nad Ondavou proti podaniu žiadosti o poskytnutie dotácie, pretože obec by musela zobrať úver vo výške cca 40 000 eur.

Poslankyňa Perátová, Pundžáková a Gombitová uviedli, že vzhľadom na krátky zostávajúci čas do ukončenia výzvy (6 pracovných dní) už nie je možné zistiť rozpočet na stavbu u iných projektantov, rovnako ako už nie je možné zapojiť sa do iného podprogramu tej istej výzvy napr. výstavba detských ihrísk, pretože sa nestihne vybaviť stavebné povolenie, vyhlásiť verejné obstarávanie, zabezpečiť projektová dokumentácia a vyžiadať všetky potrebné potvrdenia k žiadosti. Všetci poslanci súhlasia s tým, že úver v takej výške si obec nemôže dovoliť.

Starosta obce dal hlasovať za zrušenie bodu A. A.2 uznesenia č. 01/2018 zo dňa 25.01.2018 - podanie žiadosti a zapojenie sa obce Turany nad Ondavou do výzvy vyhlásenej Úradom vlády Slovenskej republiky o poskytnutie dotácie v programe Podpora rozvoja športu na rok 2018 a to v podprograme zameranom na výstavbu multifunkčných ihrísk s umelým trávnikom a mantinelmi.

 Hlasovanie poslancov : Počet poslancov: 5 Prítomní poslanci :4

 Za : 4 Proti:0 Zdržal sa : 0

Výsledok hlasovania: obec Turany nad Ondavou sa nezapojí do výzvy zameranej na výstavbu multifunkčného ihriska.

**K bodu č. 2 – Rôzne**

Ing. Peter Rybár a Matúš Vaľuš organizujú FIFA turnaj počas jarných prázdnin v priestoroch obecnej posilňovne. Starosta obce im pripraví občerstvenie.

Mgr. Perátová vzhľadom na úlohu z minulého zasadnutia OZ ( naštudovanie procesu vyraďovania nepotrebného majetku v budove školy) zisťovala, či obec má prijatú vnútornú smernicu, ktorá tento proces upravuje. Starosta obce uviedol, že obec takúto smernicu prijatú nemá. Ďalej požadovala od starostu obce zabezpečiť posledný inventárny zoznam školy.

**K bodu č. 2 – Záver**

Starosta poďakoval prítomným za účasť a zasadnutie ukončil.

Zapísala: Mgr. Perátová Mgr. Ján Jakubov

Overovatelia: Mgr. Ján Staničár starosta obce

 p. Viera Pundžáková

uznesenie č. 2/2018

Obecného zastupiteľstva obce Turany nad Ondavou zo dňa 22.02.2018

 Obecné zastupiteľstvo v obci Turany nad Ondavou

1. **Schvaľuje**

**A.1**zrušenie bodu A. A.2 uznesenia č. 01/2018 zo dňa 25.01.2018 - Podanie žiadosti a zapojenie sa obce Turany nad Ondavou do výzvy vyhlásenej Úradom vlády Slovenskej republiky o poskytnutie dotácie v programe Podpora rozvoja športu na rok 2018 a to v podprograme zameranom na výstavbu multifunkčných ihrísk s umelým trávnikom a mantinelmi.

 Hlasovanie poslancov : Počet poslancov: 5 Prítomní poslanci :4

Za : 4 Proti:0 Zdržal sa : 0

Za: Mgr.Perátová, M. Gombitová, Viera Pundžáková, Mgr. Staničár

1. **Ukladá**
2. Zabezpečiť posledné inventárne zoznamy Základnej školy Turany nad Ondavou z učtárne.

T : nasledujúce zasadnutie OZ Z: obecný úrad

Podpísané dňa:

Mgr. Ján Jakubov

 starosta obce